CELEX: 32019D0604
Language: hr
Date: 2019-04-11 00:00:00
Title: Provedbena odluka Komisije (EU) 2019/604 оd 11. travnja 2019. o izmjeni priloga I. i III. Odluci 2010/472/EU u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popise trećih zemalja ili njihovih dijelova iz kojih je odobreno unošenje sjemena, jajnih stanica i zametaka ovaca i koza u Uniju (priopćeno pod brojem dokumenta C(2019) 2838) (Tekst značajan za EGP.)

12.4.2019   
               
               
                  HR
               
               
                  Službeni list Europske unije
               
               
                  L 103/47
               
            
         PROVEDBENA ODLUKA KOMISIJE (EU) 2019/604
         оd 11. travnja 2019.
         o izmjeni priloga I. i III. Odluci 2010/472/EU u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popise trećih zemalja ili njihovih dijelova iz kojih je odobreno unošenje sjemena, jajnih stanica i zametaka ovaca i koza u Uniju
         
            
               (priopćeno pod brojem dokumenta C(2019) 2838)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 17. stavak 2. točku (b), članak 17. stavak 3., članak 18. stavak 1. prvu alineju te članak 19. uvodnu rečenicu i točku (b),
         budući da:
         
                     (1)
                  
                  
                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 22. ožujka 2019. u dogovoru s Ujedinjenom Kraljevinom Odluku (EU) 2019/476 (2) o produljenju razdoblja iz članka 50. stavka 3. UEU-a. U skladu s tom odlukom, ako Zastupnički dom ne odobri Sporazum o povlačenju najkasnije 29. ožujka 2019., razdoblje predviđeno u članku 50. stavku 3. UEU-a produljuje se do 12. travnja 2019. Budući da Sporazum o povlačenju nije odobren do 29. ožujka 2019., pravo Unije prestat će se primjenjivati na Ujedinjenu Kraljevinu i u njoj od 13. travnja 2019. („datum povlačenja”).
                  
               
                     (2)
                  
                  
                     U Prilogu I. Odluci Komisije 2010/472/EU (3) utvrđen je popis trećih zemalja ili njihovih dijelova iz kojih države članice odobravaju uvoz pošiljaka sjemena ovaca i koza, a u Prilogu III. toj odluci utvrđen je popis trećih zemalja ili njihovih dijelova iz kojih države članice odobravaju uvoz pošiljaka jajnih stanica i zametaka ovaca i koza.
                  
               
                     (3)
                  
                  
                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno s nekim svojim krunskim posjedima od datuma povlačenja ispunjavati uvjete iz Odluke 2010/472/EU za unošenje pošiljaka sjemena, jajnih stanica i zametaka ovaca i koza u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.
                  
               
                     (4)
                  
                  
                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu Velike Britanije i Sjeverne Irske i neke njezine krunske posjede trebalo bi uvrstiti na popise trećih zemalja ili njihovih dijelova utvrđenih u prilozima I. i III. Odluci 2010/472/EU iz kojih je odobreno unošenje pošiljaka sjemena, jajnih stanica i zametaka ovaca i koza u Uniju.
                  
               
                     (5)
                  
                  
                     Priloge I. i III. Odluci 2010/472/EU trebalo bi stoga na odgovarajući način izmijeniti.
                  
               
                     (6)
                  
                  
                     Ova bi se Odluka trebala primjenjivati od 13. travnja 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilozi I. i III. Odluci 2010/472/EU mijenjaju se u skladu s Prilogom ovoj Odluci.
         
         
            Članak 2.
            Ova Odluka primjenjuje se od 13. travnja 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 11. travnja 2019.
            
               
                  Za Komisiju
               
               Jyrki KATAINEN
               
                  Potpredsjednik
               
            
         
         
            (1)  SL L 268, 14.9.1992., str. 54.
         
         
            (2)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).
         
            (3)  Odluka Komisije 2010/472/EU od 26. kolovoza 2010. o uvozu sjemena, jajnih stanica i zametaka ovaca i koza u Uniju (SL L 228, 31.8.2010., str. 74.).
      
      
         
            PRILOG
            Prilozi I. i III. Odluci 2010/472/EU mijenjaju se kako slijedi:
            
                        (1)
                     
                     
                        tablica u Prilogu I. Odluci 2010/472/EU mijenja se kako slijedi:
                        
                                    (a)
                                 
                                 
                                    umeću se sljedeći reci nakon unosa za Čile:
                                    
                                                „GB
                                             
                                             
                                                Ujedinjena Kraljevina Velike Britanije i Sjeverne Irske
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey”
                                             
                                             
                                                 
                                             
                                             
                                                 
                                             
                                          
                              
                                    (b)
                                 
                                 
                                    umeće se sljedeći redak nakon unosa za Island:
                                    
                                                „JE
                                             
                                             
                                                Jersey”
                                             
                                             
                                                 
                                             
                                             
                                                 
                                             
                                          
                              
                  
                        (2)
                     
                     
                        tablica u Prilogu III. Odluci 2010/472/EU mijenja se kako slijedi:
                        
                                    (a)
                                 
                                 
                                    umeću se sljedeći reci nakon unosa za Čile:
                                    
                                                „GB
                                             
                                             
                                                Ujedinjena Kraljevina Velike Britanije i Sjeverne Irske
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey”
                                             
                                             
                                                 
                                             
                                             
                                                 
                                             
                                          
                              
                                    (b)
                                 
                                 
                                    umeće se sljedeći redak nakon unosa za Island:
                                    
                                                „JE
                                             
                                             
                                                Jersey”